**ಪತ್ರಿಕಾ ಪ್ರಕಟಣೆ**

**ಬಿ.ಪ್ಯಾಕ್ ಮತ್ತು ಸಿಜಿಐ ಒಟ್ಟಿಗೆ ಮಹಿಳೆಯರಿಗೆ ಮತ್ತು ಮಂಗಳಮುಖಿಯರಿಗೆ ಉಚಿತ ಆಟೋ ಚಾಲನಾ ತರಬೇತಿ ಕಾರ್ಯಕ್ರಮವನ್ನು ಆರಂಭಿಸಿದೆ.**

**ಬೆಂಗಳೂರು, 12 ಜುಲೈ 2025** – ಎಲ್ಲರನ್ನು ಒಳಗೊಳ್ಳುವಂತೆ ಸಮಾಜದ ಕಟ್ಟಕಡೆಯ ಸಮುದಾಯಗಳನ್ನು ಆರ್ಥಿಕ ಸಬಲೀಕರಣದ ಕಡೆಗೆ ಕೊಂಡೊಯ್ಯುವ ನಿಟ್ಟಿನಲ್ಲಿ ಮಹಿಳೆಯರು ಮತ್ತು ಮಂಗಳಮುಖಿಯರಿಗಾಗಿ ಉಚಿತವಾಗಿ ಆಟೋ ಚಾಲನಾ ಕೌಶಲ್ಯ ತರಬೇತಿಯನ್ನು ಇಂದು ಔಪಚಾರಿಕವಾಗಿ ಪ್ರಾರಂಭಿಸಲಾಯಿತು. ಈ ಕಾರ್ಯಕ್ರಮವು ಸಿಜಿಐನ ಸಿಎಸ್ಆರ್ ಸಹಕಾರದಲ್ಲಿ ನಡೆಯುತ್ತಿದೆ. ಇದು 100ಕ್ಕೂ ಹೆಚ್ಚು ಮಹಿಳೆಯರು ಮತ್ತು ಮಂಗಳಮುಖಿಯರು ವೃತ್ತಿಪರ ಆಟೋ ಚಾಲಕರಾಗಲು ತರಬೇತಿ ನೀಡುವ ಕಾರ್ಯಕ್ರಮವಾಗಿದೆ. ಹಾಗೆಯೇ ಅವರಿಗೆ ಗೌರವಾನ್ವಿತ ಜೀವನೋಪಾಯದ ಅವಕಾಶಗಳನ್ನು ಪಡೆಯಲು ಅಗತ್ಯವಾದ ಕೌಶಲ್ಯಗಳು ಮತ್ತು ಸಂಪನ್ಮೂಲಗಳನ್ನು ಒದಗಿಸುವ ಗುರಿಯನ್ನು ಹೊಂದಿದೆ.

ಈ ಕಾರ್ಯಕ್ರಮದ ಉದ್ಘಾಟನೆಯಲ್ಲಿ ಭಾರತ ಸರ್ಕಾರದ ಸೂಕ್ಷ್ಮ, ಸಣ್ಣ ಮತ್ತು ಮಧ್ಯಮ ಉದ್ಯಮಗಳು ಹಾಗೂ ಕಾರ್ಮಿಕ ಮತ್ತು ಉದ್ಯೋಗ ಸಚಿವಾಲಯದ ರಾಜ್ಯ ಸಚಿವರಾದ ಶ್ರೀಮತಿ ಶೋಭಾ ಕಾರಂದ್ಲಾಜೆ ಅವರು ಮುಖ್ಯ ಅತಿಥಿಯಾಗಿ ಭಾಗವಹಿಸಿದರು. ಇವರ ಜೊತೆಗೆ ಶ್ರೀಮತಿ ಶ್ರೀವಿದ್ಯಾ ನಟರಾಜ್, ವೈಸ್ ಪ್ರೆಸಿಡೆಂಟ್, ಕಾರ್ಪೊರೇಟ್ ಸರ್ವೀಸಸ್, ಸಿಜಿಐ ಏಷಿಯಾ ಪೆಸಿಫಿಕ್, ಶ್ರೀಮತಿ ಸಾರಿಕಾ ಪ್ರಧಾನ್, ವೈಸ್ ಪ್ರೆಸಿಡೆಂಟ್, ಎಚ್‌ಆರ್, ಸಿಜಿಐ ಏಷಿಯಾ ಪೆಸಿಫಿಕ್, ಶ್ರೀ ಸುಧಾಕರ್ ಪೈ, ಇ ಎಸ್ ಜಿ ಮತ್ತು ಸುಸ್ಥಿರತೆ, ಸಿ ಎಸ್ ಆರ್ ಮುಖ್ಯಸ್ಥರು, ಶ್ರೀಮತಿ ಚಿತ್ರಾ ತಲ್ವಾರ್, ಸದಸ್ಯರು – ಬಿ.ಪ್ಯಾಕ್ ಮತ್ತು ಶ್ರೀಮತಿ ಮಿಮಿ ಪಾರ್ಥ ಸಾರಥಿ, ಸದಸ್ಯರು – ಬಿ.ಪ್ಯಾಕ್, ಇವರು ಉಪಸ್ಥಿತರಿದ್ದರು.

ಸಿಜಿಐ ಮತ್ತು ಬಿ.ಪ್ಯಾಕ್ ಸಹಯೋಗದ, ಈ ಸಮುದಾಯ-ಆಧಾರಿತ ಉಪಕ್ರಮಗಳ ಮೂಲಕ ಸಾಮಾಜಿಕ ಸಮಸ್ಯೆಗಳನ್ನು ಪರಿಹರಿಸಲು ದೀರ್ಘಕಾಲಿಕ ಸಹಕಾರವನ್ನು ಹೊಂದಿವೆ. ಈ ಇತ್ತೀಚಿನ ಉಪಕ್ರಮವು ಎಲ್ಲರನ್ನು ಒಳಗೊಳ್ಳುವ ಮತ್ತು ಸುಸ್ಥಿರ ಪರಿಣಾಮವನ್ನು ಸೃಷ್ಟಿಸುವ ಸಾಮಾನ್ಯ ಗುರಿಯಲ್ಲಿ ಇದೊಂದು ಮೈಲಿಗಲ್ಲಾಗಿದೆ. ಈ ಉಪಕ್ರಮವು ಬೆಂಗಳೂರಿನಲ್ಲಿ ಸುರಕ್ಷಿತ ಮತ್ತು ಎಲ್ಲರನ್ನು ಒಳಗೊಳ್ಳುವ ಪರ್ಯಾಯ ಸಾರಿಗೆ ವ್ಯವಸ್ಥೆಯನ್ನು ರೂಪಿಸುವ ಗುರಿಯನ್ನಿಟ್ಟುಕೊಂಡಿದೆ. ಮಂಗಳಮುಖಿಯರು ಮುಖ್ಯವಾಹಿನಿಯ ಜೀವನೋಪಾಯದಲ್ಲಿ ಸೇರಿಸುವುದು ತೀವ್ರಬಡ ಸಮುದಾಯಗಳಿಂದ ಬಂದ ಮಹಿಳೆಯರಿಗೆ ಆರ್ಥಿಕ ಸ್ವಾತಂತ್ರ್ಯವನ್ನು ನೀಡುವುದು ಇದರ ಉದ್ದೇಶವಾಗಿದೆ. ಮಹಿಳೆಯರು ಮತ್ತು ಮಂಗಳಮುಖಿ ಚಾಲಕರ ಸಂಖ್ಯೆಯನ್ನು ಹೆಚ್ಚಿಸುವ ಮೂಲಕ, ಈ ಕಾರ್ಯಕ್ರಮವು ಫಸ್ಟ್‌ ಮೈಲ್‌ ಮತ್ತು ಲಾಟ್ಸ್‌ ಮೈಲ್‌ ಸಂಪರ್ಕವನ್ನು ಸುಧಾರಿಸುವುದು ಮತ್ತು ಸುರಕ್ಷಿತ ಸಾರ್ವಜನಿಕ ಸಾರಿಗೆಗೆ ಕೊಡುಗೆ ನೀಡುವ ಗುರಿಯನ್ನಿಟ್ಟುಕೊಂಡಿದೆ. ಈ ಉಪಕ್ರಮವು ಚಾಲನಾ ಕೌಶಲ್ಯ, ಜೀವನ ಕೌಶಲ್ಯ, ರಸ್ತೆ ಸುರಕ್ಷತೆ ಮತ್ತು ಆರ್ಥಿಕ ಸಾಕ್ಷರತೆಯ ಸಮಗ್ರ ತರಬೇತಿಯನ್ನು ಒಳಗೊಂಡಿದೆ.

**ಕಾರ್ಯಕ್ರಮದ ಮುಖ್ಯಾಂಶಗಳು**

- **100ಕ್ಕೂ ಹೆಚ್ಚು ಫಲಾನುಭವಿಗಳಿಗೆ (ಮಹಿಳೆಯರು ಮತ್ತು ಮಂಗಳಮುಖಿಯರು) ತರಬೇತಿ ನೀಡುವ ಗುರಿ**

- **60 ದಿನಗಳ ತರಬೇತಿ**, ಇದರಲ್ಲಿ,

* ಚಾಲನಾ ಕೌಶಲ್ಯ
* ಜೀವನ ಕೌಶಲ್ಯ ಮತ್ತು ಆರ್ಥಿಕ ಸಾಕ್ಷರತೆ
* ಬಾಡಿಗೆ ಮತ್ತು ಇಂಧನ ಸಹಾಯ
* ಚಾಲನಾ ಪರವಾನಗಿ ನೀಡುವುದು
* ಸಮುದಾಯ ಸಂಪರ್ಕ ಮತ್ತು ಸಮನ್ವಯ

- **ಕಾರ್ಯಕ್ರಮದ ಉದ್ದೇಶ:** ಆರ್ಥಿಕ ಸ್ವಾತಂತ್ರ್ಯ, ಉದ್ಯೋಗ ಪ್ರವೇಶ, ಮತ್ತು ಬೆಂಗಳೂರಿನ ಸಾರಿಗೆ ವಲಯದಲ್ಲಿ ಸುರಕ್ಷತೆಯ ಹೆಚ್ಚಳ.

**ಶ್ರೀಮತಿ ಶೋಭಾ ಕಾರಂದ್ಲಾಜೆ, ಗೌರವಾನ್ವಿತ ಸಚಿವರು, ಸೂಕ್ಷ್ಮ, ಸಣ್ಣ ಮತ್ತು ಮಧ್ಯಮ ಉದ್ಯಮಗಳ ಸಚಿವಾಲಯ, ಭಾರತ ಸರ್ಕಾರ**, “ಕೌಶಲ್ಯ ಅಭಿವೃದ್ಧಿ ಮತ್ತು ಗೌರವಾನ್ವಿತ ಜೀವನೋಪಾಯದ ಅವಕಾಶಗಳ ಮೂಲಕ ಮಹಿಳೆಯರನ್ನು ಸಬಲೀಕರಣಗೊಳಿಸುವುದು ನಮ್ಮ ಸರ್ಕಾರದ ಪ್ರಮುಖ ಆದ್ಯತೆಯಾಗಿದೆ. ಮಹಿಳೆಯರು ಮತ್ತು ಮಂಗಳಮುಖಿಯರಿಗಳಿಗಾಗಿ ಈ ಉಚಿತ ಆಟೋ ಚಾಲಕ ತರಬೇತಿ ಕಾರ್ಯಕ್ರಮವನ್ನು ಪ್ರಾರಂಭಿಸಿದ್ದಕ್ಕಾಗಿ ನಾನು ಬಿ.ಪ್ಯಾಕ್ ಮತ್ತು ಸಿಜಿಐ ಅನ್ನು ಶ್ಲಾಘಿಸುತ್ತೇನೆ, ಇದು ನಮ್ಮ ನಾರಿ ಶಕ್ತಿ ಮತ್ತು ಸಮಗ್ರ ಬೆಳವಣಿಗೆಯ ದೃಷ್ಟಿಕೋನಕ್ಕೆ ಹೊಂದಿಕೆಯಾಗುತ್ತದೆ. ಆಧುನಿಕ ನೀತಿಗಳ ಮೂಲಕ ಇಂತಹ ಉಪಕ್ರಮಗಳನ್ನು ಬೆಂಬಲಿಸಲು ನಾವು ಸಮರ್ಪಿತರಾಗಿದ್ದೇವೆ ಮತ್ತು ಎಲ್ಲಾ ಕ್ಷೇತ್ರಗಳಲ್ಲಿ ಮಹಿಳೆಯರ ಸುರಕ್ಷತೆ ಮತ್ತು ಆರ್ಥಿಕ ಸ್ವಾತಂತ್ರ್ಯವನ್ನು ಒದಗಿಸಲು ನಾವು ನಿರಂತರವಾಗಿ ಕೆಲಸ ಮಾಡುತ್ತೇವೆ.”

**ಶ್ರೀಮತಿ ಶ್ರೀವಿದ್ಯಾ ನಟರಾಜ್, ವೈಸ್ ಪ್ರೆಸಿಡೆಂಟ್, ಕಾರ್ಪೊರೇಟ್ ಸರ್ವೀಸಸ್, ಸಿಜಿಐ ಏಷಿಯಾ ಪೆಸಿಫಿಕ್** “ಈ ಉಪಕ್ರಮವು ತಂತ್ರಜ್ಞಾನವನ್ನು ಅರ್ಥಪೂರ್ಣ ಸಮುದಾಯ ಪಾಲುದಾರಿಕೆಗಳೊಂದಿಗೆ ಸಂಯೋಜಿಸಿದಾಗ, ಅದು ಸುಸ್ಥಿರ ಅಭಿವೃದ್ಧಿಗೆ ಒಂದು ಬಲಶಾಲಿ ಶಕ್ತಿಯಾಗಬಲ್ಲದು ಎಂಬುದನ್ನು ತೋರಿಸುತ್ತದೆ. ಡಿಜಿಟಲ್ ಆವಿಷ್ಕಾರ ಮತ್ತು ಸಹಯೋಗದ ಮೂಲಕ, ನಾವು ನೈಜ-ವಿಶ್ವದ ಸವಾಲುಗಳನ್ನು ಎದುರಿಸಬಹುದು ಹಾಗೆಯೇ ಬಲವಾದ, ಎಲ್ಲವನ್ನೂ ಒಳಗೊಳ್ಳುವ ಸಮುದಾಯಗಳನ್ನು ನಿರ್ಮಿಸಬಹುದು.

**ಶ್ರೀಮತಿ ಸಾರಿಕಾ ಪ್ರಧಾನ್, ವೈಸ್ ಪ್ರೆಸಿಡೆಂಟ್, ಎಚ್‌ಆರ್, ಸಿಜಿಐ ಏಷಿಯಾ ಪೆಸಿಫಿಕ್** “ಬಿ.ಪ್ಯಾಕ್‌ನೊಂದಿಗಿನ ನಮ್ಮ ಸಂಬಂಧವು ಸಿಜಿಐನ ಆರ್ಥಿಕ ಬೆಳವಣಿಗೆ ಕಾಣುತ್ತಿರುವ ನೋಟವನ್ನು ತೋರುತ್ತದೆ. ಸಿಜಿಐನಲ್ಲಿ, ನಾವು ಪ್ರತಿಯೊಬ್ಬ ವ್ಯಕ್ತಿಯನ್ನು ಸಬಲೀಕರಣಗೊಳಿಸುವಿಕೆಯೊಂದಿಗೆ ನಿಜವಾದ ಒಳಗೊಳ್ಳುವಿಕೆ ಆರಂಭವಾಗುತ್ತದೆ ಎಂದು ನಂಬುತ್ತೇವೆ. ಈ ಉಪಕ್ರಮವನ್ನು ಬೆಂಬಲಿಸುವ ಮೂಲಕ, ನಾವು ಮಹಿಳೆಯರು ಮತ್ತು ಮಂಗಳಮುಖಿಯರನ್ನು ಸಬಲೀಕರಣಗೊಳಿಸುವುದು ಮಾತ್ರವಲ್ಲ, ಒಂದು ಸಮಾನ ಸಮಾಜವನ್ನು ಸೃಷ್ಟಿಸಲು ಕೊಡುಗೆ ನೀಡುತ್ತೇವೆ.

ಈ ಉಪಕ್ರಮದೊಂದಿಗೆ, ಬೆಂಗಳೂರು ಒಂದು ಲಿಂಗ-ಸಂವೇದನಾಶೀಲ ಮತ್ತು ಎಲ್ಲ ಸಮುದಾಯಗಳನ್ನು ಒಳಗೊಳ್ಳುವ ಸಾರಿಗೆ ವ್ಯವಸ್ಥೆಯನ್ನು ನಿರ್ಮಿಸುವ ದಿಶೆಯಲ್ಲಿ ನಿರ್ಣಾಯಕ ಹೆಜ್ಜೆಯನ್ನು ಇಡುತ್ತಿದೆ. ಜೊತೆಗೆ ಸುಸ್ಥಿರ ಜೀವನೋಪಾಯದ ಆಯ್ಕೆಗಳನ್ನು ಸೃಷ್ಟಿಸುವ ಮೂಲಕ ಮತ್ತು ಚಲನಶೀಲತೆಯ ಮೂಲಕ ಜೀವನವನ್ನು ಪರಿವರ್ತಿಸುತ್ತಿದೆ.

**ಮಾಧ್ಯಮ ವಿಚಾರಣೆಗಳಿಗಾಗಿ, ದಯವಿಟ್ಟು ಸಂಪರ್ಕಿಸಿ**:

- ಸಚಿನ್ ಟಿ – sachiin@bpac.in | 7340542201

- ಭರತ್ ಎಸ್ – bharath@bpac.in | 9380623800

- ನೇಹಾ ಕೊಠಾರಿ (ಡೈರೆಕ್ಟರ್, ಮಾರ್ಕೆಟಿಂಗ್ & ಕಮ್ಯುನಿಕೇಶನ್ಸ್, ಸಿಜಿಐ ಏಷಿಯಾ ಪೆಸಿಫಿಕ್) - neha.kothari@cgi.com

-------------------------------------------------------------------------------------------------------------------------------

**ಬಿ.ಪ್ಯಾಕ್ ಬಗ್ಗೆ**

ಬೆಂಗಳೂರು ಪೊಲಿಟಿಕಲ್ ಆಕ್ಷನ್ ಕಮಿಟಿ (ಬಿ.ಪ್ಯಾಕ್) ಒಂದು ರಾಜಕೀಯೇತರ ಲಾಭರಹಿತ ಸಂಸ್ಥೆಯಾಗಿದ್ದು, ಬೆಂಗಳೂರಿನಲ್ಲಿ ಆಡಳಿತವನ್ನು ಸುಧಾರಿಸಲು ಮತ್ತು ಪ್ರತಿಯೊಬ್ಬ ನಾಗರಿಕನ ಜೀವನದ ಗುಣಮಟ್ಟವನ್ನು ಉನ್ನತಿಗೊಳಿಸಲು ಗುರಿಯನ್ನಿಟ್ಟುಕೊಂಡಿದೆ. ಬಿ.ಪ್ಯಾಕ್ ವಿಶೇಷವಾಗಿ ಉತ್ತಮ ಆಡಳಿತ ಪದ್ಧತಿಗಳು, ಸರ್ಕಾರದ ಎಲ್ಲಾ ಶಾಖೆಗಳಲ್ಲಿ ಸಮಗ್ರತೆ ಮತ್ತು ಪಾರದರ್ಶಕತೆ, ನಗರದ ಮೂಲಸೌಕರ್ಯದ ಗುಣಮಟ್ಟವನ್ನು ಸುಧಾರಿಸುವುದು, ಮತ್ತು ಬೆಂಗಳೂರು ನಗರದ ಎಲ್ಲಾ ಹಂತದ ಸಾರ್ವಜನಿಕ ಕಚೇರಿಗಳಿಗೆ ಬಲವಾದ ಅಭ್ಯರ್ಥಿಗಳನ್ನು ಗುರುತಿಸುವುದು ಮತ್ತು ಬೆಂಬಲಿಸುವುದನ್ನು ಗುರಿಯಾಗಿಟ್ಟುಕೊಂಡಿದೆ. ಇನ್ನಷ್ಟು ತಿಳಿಯಲು https://bpac.in/ ಗೆ ಭೇಟಿ ನೀಡಿ.

**ಸಿಜಿಐ ಬಗ್ಗೆ**

1976ರಲ್ಲಿ ಸ್ಥಾಪಿತವಾದ ಸಿಜಿಐ ವಿಶ್ವದ ಅತಿದೊಡ್ಡ ಸ್ವತಂತ್ರ ಐಟಿ ಮತ್ತು ವ್ಯಾಪಾರ ಸಲಹಾ ಸೇವೆಗಳ ಸಂಸ್ಥೆಗಳಲ್ಲಿ ಒಂದಾಗಿದೆ. ವಿಶ್ವಾದ್ಯಂತ 94,000 ಸಲಹೆಗಾರರು ಮತ್ತು ವೃತ್ತಿಪರರೊಂದಿಗೆ, ಸಿಜಿಐ ಕಾರ್ಯತಂತ್ರಗತ ಐಟಿ ಮತ್ತು ವ್ಯಾಪಾರ ಸಲಹೆಯಿಂದ ಹಿಡಿದು ಸಿಸ್ಟಮ್ಸ್ ಇಂಟಿಗ್ರೇಶನ್, ನಿರ್ವಹಿತ ಐಟಿ ಮತ್ತು ವ್ಯಾಪಾರ ಪ್ರಕ್ರಿಯೆ ಸೇವೆಗಳು ಮತ್ತು ಬೌದ್ಧಿಕ ಆಸ್ತಿ ಪರಿಹಾರಗಳವರೆಗಿನ ಸಮಗ್ರ ಸಾಮರ್ಥ್ಯಗಳ ಪೋರ್ಟ್‌ಫೋಲಿಯೊವನ್ನು ಒದಗಿಸುತ್ತದೆ. ಸಿಜಿಐ ತನ್ನ ಗ್ರಾಹಕರೊಂದಿಗೆ ಸ್ಥಳೀಯ ಸಂಬಂಧ ಮಾದರಿಯ ಮೂಲಕ ಕೆಲಸ ಮಾಡುತ್ತದೆ, ಇದನ್ನು ಜಾಗತಿಕ ವಿತರಣಾ ಜಾಲವು ಪೂರಕಗೊಳಿಸುತ್ತದೆ, ಇದು ಗ್ರಾಹಕರ ಸಂಸ್ಥೆಗಳನ್ನು ಡಿಜಿಟಲ್‌ ಆಗಿ ಪರಿವರ್ತಿಸಲು ಮತ್ತು ಫಲಿತಾಂಶಗಳನ್ನು ವೇಗವಾಗಿ ಸಾಧಿಸಲು ಸಹಾಯ ಮಾಡುತ್ತದೆ. ಸಿಜಿಐ ಫಿಸ್ಕಲ್ 2024ರ ವರದಿಯಾದ ಆದಾಯ CA$14.68 ಬಿಲಿಯನ್ ಆಗಿದೆ ಮತ್ತು ಸಿಜಿಐ ಷೇರುಗಳು ಟಿಎಸ್‌ಎಕ್ಸ್ (GIB.A) ಮತ್ತು ಎನ್‌ವೈಎಸ್‌ಇ (GIB) ನಲ್ಲಿ ಪಟ್ಟಿಮಾಡಲ್ಪಟ್ಟಿವೆ. ಇನ್ನಷ್ಟು ತಿಳಿಯಲು cgi.com ಗೆ ಭೇಟಿ ನೀಡಿ.